Xosé Artiaga

**Xosé Artiaga Barreira**, nado en Mondoñedo o 10 de xullo de 1955, é un pintor, gravador, fotógrafo e artista multimedia, así como catedrático de debuxo galego.

## Traxectoria 
Xosé Artiaga Barreira naceu na vila de Mondoñedo o 10 de xullo de 1955. Estudou na Escola Superior de Belas Artes de San Fernando, en Madrid. En 1983 presentou a tese de validación para licenciatura na Facultade de Belas Artes (Universidade Complutense de Madrid) co título *La cultura castreña*, dirixida polo profesor Juan Fernando de Laiglesia.

A súa arte pasou dun intimismo figurativo, caracterizado tecnicamente pola materialidade da súa pintura e o emprego da cor, a unha cada vez maior abstracción e esquematismo a partir de finais dos anos 80. A súa primeira exposición individual tivo lugar en abril de 1985 na sala de exposicións da Deputación provincial de Lugo, e a súa primeira exposición en Madrid foi na Sala Columela en 1988. Tamén ten exposto obra en Art Basel, ARCO, Salón dos 16, Mostra Gas Natural Fenosa, Chicago Internacional Art Exposition.

Posúe ademais obra mural realizada para edificios da Xunta de Galicia en Lugo, Viveiro e Xermade, no Concello de Mondoñedo, na Cultural Rioxa (Logroño), na Colección Comisionado do V Centenario de Galicia, na Colección Xunta de Estremadura, no Concello de Alcorcón e na Comunidade de Madrid, dirixida polo crítico galego Miguel Fernández-Cid, quen de xeito recorrente ten analizada a obra de Artiaga desde que o coñeceu en 1984. Aquel recoñeceu xa nese mesmo número a atención e colaboración prestada na xestación do devandito proxecto xornalístico a, entre outros, Xosé Artiaga. En 1998 foron escollidas catro das súas obras, pertencentes á serie *Reencontres*, para ilustrar na devandita revista un dos relatos da sección *Palabras para el arte*.

En 2017 foi un dos tres artistas invitados seleccionados para o VII Encontro de Artistas Novos "Cidade da Cultura" para impartir unha clase maxistral, xunto a María Cañas e Berta Álvarez Cáccamo.

## Vida familiar 
É pai do tamén artista e crítico José Artiaga Rodero e da profesora e comisaria de arte Saudade Artiaga Rodero.

## Crítica artística 
A dicir do crítico Miguel Fernández-Cid na súa obra reflíctese unha reivindicación do seu lugar de orixe, explicando que «as súas pinturas son de aparencia fría, mais evocan un ollar selectivo, unha actitude a un tempo intensa e reflexiva», cualificándoo tamén de «racionalista emocional».

## Labor como docente 
Á parte da súa carreira artística, ten exercido como profesor de plástica en diferentes centros educativos. En 1984 opositou para ingresar no Corpo de Catedráticos Numerarios de Bacharelato, sendo nomeado a comezos de 1986. Exerceu como profesor de debuxo no IES Galileo Galilei (de Alcorcón, desde o curso 1987-88), no IES Iturralde (de Madrid).

En paralelo ás súas inquedanzas artísticas e ao seu compromiso coa protección dos animais, ten desenvolvido iniciativas en centros escolares que pretenden fomentar tanto a creatividade artística como o amor polos animais.

## A Fundación Artiaga 
O 8 de xullo de 2015 creou en Vilagarcía de Arousa a Fundación Artiaga, clasificada como de interese cultural pola Xunta de Galicia no mesmo ano. Esta fundación ten por obxectivo a divulgación da cultura a través da arte, contribuír ao desenvolvemento cultural, social e científico de Galicia, promover o estudo e conservación da obra de Xosé Artiaga, así como a busca de novos artistas, e protexer aos animais abandonados. O padroado está presidido polo artista e completado nos cargos de vicepresidente e secretaria polos seus dous fillos, José e Saudade Artiaga Rodero.

Para recadar fondos para esta fundación, organizou en 2017 unha exposición colectiva itinerante titulada "AAN in ART", na que se reuniron obras de 42 artistas plásticos galegos, pasando en marzo pola Fundación Torrente Ballester (Santiago de Compostela) e en xullo polo Pazo de Sabadelle (Sabadelle, Chantada).

## Exposicións 
thumb|Panorámica da exposición "Presencias", en 1990
* IX Certame Nacional de Arte Caixa de Aforros de Guadalaxara (Guadalaxara, outubro 1981)
* *José Artiaga. Dibujos*, Libraría Abril (Madrid, febreiro 1983)
* Sala de exposicións da Deputación Provincial de Lugo (Lugo, abril 1985)
* Sala Pena Trapero (Mondoñedo, abril 1985)
* V Salón Nacional de Artes Plásticas (Alcobendas, Madrid, 1985)
* Galería Sargadelos (Santiago de Compostela, marzo 1986)
* XI Premio de Pintura L´Oréal, Centro Conde Duque (Madrid, outubro 1995)
* *Mondoñedo: máis preto*
* XIV Premio de Pintura L´Oréal, Centro Conde Duque (Madrid, outubro 1998)
* Monfadal 1 (Mondoñedo, decembro 1998)
* IV Bienal de Lalín (Lalín, Pontevedra, abril 1999)
* VI Mostra Unión Fenosa (A Coruña, xuño 1999)
* *Galería Bacelos. Exposiciones 1999-2000*, Galería Bacelos (Vigo, 2000)
* *Off / Fóra. Movementos imaxinarios entre Galicia e o Cono Sur*, XXIX Bienal de Arte de Pontevedra (Pontevedra, xullo 2006)
* *Noir* (Cervo, Lugo, 2006)
* *XAB*, sala de exposicións do Centro Cultural e de Servizos á Cidadanía de Cervo (Cervo, Lugo, xaneiro 2007)
* *Fluxo e refluxo na mar da arte* (2007)
* Art Salamanca/07, pola Galería Caracol (Salamanca, 2007)
* Artesantander 2009, pola Galería Caracol (Santander, 2009)
* *AAN in Art* (Santiago e Chantada, 2017)

## Notas 
## Véxase tamén 
### Bibliografía 
;Artigos
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* .
* 
* .
* 
* 
* 
* 

;Libros e catálogos 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* Páxina web persoal de Xosé Artiaga
* Páxina web da Fundación Artiaga